**LĒMUMS**

Liepājā

|  |  |
| --- | --- |
| 2023. gada 23. martā |  Nr.94/3(prot. Nr.3, 34.§) |

Par zemesgabalu Spīdolas ielā 49 un

Jaunprojektētā ielā daļu nomas līgumu

darbības termiņu pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta trešo daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 29.3. un 30.3. apakšpunktu, 53. un 137. punktu, izskatot biedrības "TOSMARES DĀRZI 15" 2023. gada 8. februāra iesniegumu, zemes nomas līgumus, kas 2014. gada 13. februārī noslēgti starp Liepājas pilsētas pašvaldību un biedrību "TOSMARES DĀRZI 15", Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 13. februāra priekšlikumu (sēdes protokols Nr.3) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Pagarināt biedrībai "TOSMARES DĀRZI 15" (reģistrācijas Nr.40008217045; juridiskā adrese: Tērauda iela 11-5, Liepāja) zemes nomas līgumu par zemesgabala Spīdolas ielā 49, Liepājā (kadastra Nr.1700 004 0005) daļas 1542 kv.m platībā un zemesgabala Jaunprojektētā ielā (kadastra apzīmējums 1700 004 0034) daļas 2614 kv.m platībā iznomāšanu mazdārziņu apsaimniekošanai termiņus līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2026. gada 12. februārim, ieskaitot nomas līgumu termiņā faktiskās nomas attiecības par laiku no 2023. gada 13. februāra līdz vienošanās par līgumu termiņa pagarināšanu spēkā stāšanās dienai.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt ar lēmumu saistītos grozījumus zemes nomas līgumos, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja biedrības "TOSMARES DĀRZI 15" vainas dēļ grozījumi 2014. gada 13. februārī noslēgtajos zemes nomas līgumos par zemesgabalu Spīdolas ielā 49 un Jaunprojektētā ielā daļu nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabalu daļas atbrīvojamas.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |